Въпрос: Какво можем да направим ние, за да помогнем на бежанците?
Отговор 1: Просто да ги приемем.
Отговор 2: Да ги приобщим, да ги научим на български и да им станем приятели, защото те си нямат приятели тук.

Две неща особено много ми се откроиха по време на урока. Колко са чисти децата, колко простичко разсъждават и как тази простота всъщност е толкова смислена и логична. Как едно дете на 7 години има достатъен речников запас, за да използва думата "приобщавам" не знам, но знам, че това дете разбираше за ккво говори. Децата бяха истински ангажирани с темата и я разбираха като големи хора. Защото с тях се говори като с големи хора. За мен е изключителен успех това, че учителя и родителите заедно са решили да говорят с децата по темата, макар тя да не присъства в темите за обсъждане в първи клас в програмата. Когато я адаптирахме, ние самите имахме притеснения за това как и дали децата ще разберат тази тема и дали няма да се натоварят и изплашат. Този клас ни опроверга, но това се дължи единствено и само на добрата работа на общността на родители и учител. Ако тази връзка не беше сработила, темата нямаше да се получи така.

**Hermina Emiryan
e-mail:****hermina.emiryan@gmail.com**